Document ID: 31986D0258

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 18ης Ιουνίου 1986
για τη σύναψη συμφωνίας υπό μορφή ανταλλαγής επιστολών για την ενδιάμεση παράταση του πρωτοκόλλου που είναι προσαρτημένο στη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Σενεγάλης κατά το χρονικό διάστημα από 1ης μέχρι 31 Μαΐου 1986
(86/258/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Σενεγάλης (1), όπως τροποποιήθηκε από τη συμφωνία που υπεγράφη στις 21 Ιανουαρίου 1982 (2), και από τη συμφωνία που υπεγράφη στις 20 Νοεμβρίου 1985 (3), και ιδίως το άρθρο 17 δεύτερο εδάφιο,
την πρόταση της Επιτροπής,
Εκτιμώντας:
ότι η Κοινότητα και η Δημοκρατία της Σενεγάλης άρχισαν διαπραγματεύσεις, όπως προβλέπει το άρθρο 17 δεύτερο εδάφιο της συμφωνίας, για τον καθορισμό του εφαρμοζόμενου καθεστώτος μετά τις 15 Ιανουαρίου 1986, ημερομηνία κατά την οποία λήγει η ισχύς της συμφωνίας που υπεγράφη στις 20 Νοεμβρίου 1985·
ότι τα δύο μέρη παρέτειναν το προσαρτημένο στη συμφωνία πρωτόκολλο, όπως τροποποιήθηκε το 1984 (4), για μία ενδιάμεση περίοδο από 16 Ιανουαρίου έως 30 Απριλίου 1986 (5)·
ότι στις 30 Απριλίου 1986 τα δύο μέρη μονογράφησαν συμφωνία υπό μορφήν ανταλλαγής επιστολών για την παράταση του εν λόγω πρωτοκόλλου για μια νέα ενδιάμεση περίοδο από 1ης μέχρι 31 Μαΐου 1986, εν αναμονή των οριστικών αποτελεσμάτων των εν λόγω διαπραγματεύσεων,
ΑΠΟΦΑΣΙΖΕΙ:
Άρθρο 1
Η συμφωνία υπό μορφήν ανταλλαγής επιστολών για την ενδιάμεση παράταση του πρωτοκόλλου που είναι προσαρτημένο στη συμφωνία μεταξύ της κυβέρνησης της Δημοκρατίας της Σενεγάλης και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Σενεγάλης κατά το χρονικό διάστημα από 1ης Μέχρι 31 Μαΐου 1986, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.
Λουξεμβούργο, 18 Ιουνίου 1986.

Labels: 18
6